دانمارکدا، تورکیه‌نین کپنهاگ ائلچیلیینه تشکیل اولونان مولوتوف کوکتیللی سالدیرییا دایر گؤزآلتینا آلینان ۴ نفر توتوقلاندی.
کپنهاگ پلیسین‌دن وئریلن مطبوعات آچیقلاماسینا گؤره، هسالدیرینین ائدیلدیگی ۱۹ مارس‌دان بو یانا پلیس کشفیات تشکیلاتی ایله آپاریلان دقتلی بیر چالیشمانین آردین‌دان، هفته سونو شیلند آداسین‌دا، حادثه ایله باغلانتی‌سی اولدوغو تثبیت ائدیلن بیر چوخ انسان گؤزآلتینا آلیندی.
جمعه‌ارته‌سی گؤزآلتینا آلینانلار آراسین‌دا اولان ۲ شبهه‌لی بازار گونو حاکم قارشی‌سینا چیخاریلارکن، شبهه‌لیلرین ۲۴ گون بویونجا گؤزآلتیندا قالماسینا حؤکم ائدیلدی.
بازار گونو گؤزآلتینا آلینان و ۲۳ یاشلارین‌دا اولدوغو آچیقلانان ۲ شبهه‌لی ایسه دونن حاکم قارشیسینا چیخدی.
محکمه، ایکی شبهه‌لینین ۲۲ گون بویونجا گؤزآلتیندا قالماسینا قرار وئردی.
کپنهاگ پلیسی، ۴ گؤزآلتی ایله برابر سالدیرینی حیاتا گئچیر‌ن ۴ نفرین یاخالاندیغینی آچیقلادی.
شبهه‌لیلرین، جزا قانونونون ۱۸۰.جی ماده‌سینه اساساً "قصداً یانغین چیخارما" ایله سوچلاندیغی قید ائدیلدی.
دانمارک باشباخانی لارس لؤکه راسموسن، تویتر حسابین‌دان وئردیگی آچیقلامادا، پلیسین حادثه‌یه آیدین‌لیق گتیرمه‌سین‌دن دولایی دویدوغو ممنونیتی ایفاده ائتدی.
